b"\n_START_ARTICLE_\nSant Bartomeu de Fav\xc3\xa0\n_START_SECTION_\nDescripci\xc3\xb3\n_START_PARAGRAPH_\nEdifici religi\xc3\xb3s d'una nau coberta amb volta de can\xc3\xb3, sota una teulada que s'allarga fins a cobrir l'absis, que \xc3\xa9s de forma quadrada i est\xc3\xa0 encarat a ponent. La fa\xc3\xa7ana principal t\xc3\xa9 una porta d'arc de mig punt adovellada, una finestra de doble esqueixada per sobre i, coronant la fa\xc3\xa7ana, un campanar d'espadanya de dos ulls. Al mur sud es troba la sagristia. Sobre l'arc absidal es troba la data 1780 que correspon a una reforma que es va fer a l'esgl\xc3\xa9sia.\n_START_SECTION_\nHist\xc3\xb2ria\n_START_PARAGRAPH_\nLa vila de Fav\xc3\xa0 apareix documentada per primera vegada l'any 867. La capella es menciona en la d\xc3\xa8cima de 1391, dins del deganat d'Urgellet, per\xc3\xb2 no es diu la seva advocaci\xc3\xb3. L'any 1575 apareix com a sufrag\xc3\xa0nia de Sant Sern\xc3\xad de Cab\xc3\xb3."